Diari Oficial de la Generalitat Valenciana


Sumari del DOGV 9656, del 07-08-2023 (2023/8720)

ACORD de 26 de juny de 2023, de l'acció concertada per a la prestació del servei de caràcter sanitari dels programes de tractament de drogodependències i altres addiccions, en habitatges de suport a la incorporació sociolaboral d'àmbit residencial. AC 5/23 lot 1.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9656

Data del DOGV
:   07-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8720


Data del document
:   26-06-2023

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 26 de juny de 2023, de l'acció concertada per a la prestació del servei de caràcter sanitari dels programes de tractament de drogodependències i altres addiccions, en habitatges de suport a la incorporació sociolaboral d'àmbit residencial. AC 5/23 lot 1. [2023/8720]  
Reunits  
Per una part, Miguel Mínguez Pérez, conseller de Sanitat Universal i Salut Pública, en representació de la Generalitat, nomenat pel Decret 13/2022, de 14 de maig, del president de la Generalitat, conforme al que es disposa en els articles 17.f i 28.g de la Llei 5/1983, de 30 de desembre, del Consell, i de conformitat amb el que s'estableix en el Decret 185/2020, de 16 de novembre, pel qual s'aprova el Reglament orgànic i funcional de la Conselleria de Sanitat Universal i Salut Pública, en relació amb l'article 8.7 de l'Ordre 3/2017, d'1 de març, de la Conselleria de Sanitat Universal i Salut Pública, pel qual es regula l'acció concertada per a la prestació de serveis a les persones en l'àmbit sanitari.  
  
I per l'altra, Francisco López Segarra, amb el DNI \*\*\*1572\*\*, en nom i representació de l'Associació per a la Prevenció, Assessorament, Tractament i Investigació en Temes de Marginació i Drogues (PATIM), amb el CIF X05124715, en virtut de l'escriptura atorgada davant del notari de l'Il·lustre Col·legi de València Juan Bover Belenguer, amb el número de protocol 41, de data 26 de gener de 2001, que declara vigent i amb domicili social al carrer Rafalafena, 39, local 13 de Castelló de la Plana, codi postal 12861.  
Les dues parts es reconeixen respectivament capacitat i competència per a formalitzar el present acord d'acció concertada.  
  
Antecedents  
Primer. L'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral va ser justificada per informe del director de Salut Pública i Addiccions emés en data 11 de novembre de 2022.  
Segon. Després de la tramitació administrativa corresponent, en data 15 de desembre de 2022, el conseller de Sanitat Universal i Salut Pública va dictar una resolució per la qual convocava acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral en el DOGV número 9510, de 12 de gener de 2023, i correcció d'errors en data 19 de gener de 2023, publicat en el DOGV núm. 9520, de 26 de gener de 2023.  
En data 24 de març de 2023 el director general de Salut Pública i Addiccions va dictar una resolució per la qual s'ampliava el termini màxim per a resoldre el procediment de concessió de l'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral, publicada en el DOGV núm. 9565, de data 30 de març de 2023. En data 24 d'abril de 2023 s'ha publicat la correcció d'errors de l'anterior resolució, fixant com a data màxima per a resoldre i notificar el procediment el dia 9 de juny de 2023.  
  
Tercer. El valor estimat de l'acció concertada per als quatre anys ascendeix a 569.740 €. El pressupost s'ajustarà proporcionalment al nombre de dies en vigència de cada exercici, i mantindrà en tot cas la duració total prevista.  
El pressupost total establit per als quatre anys del període de vigència de l'acció concertada per a la prestació del servei d'atenció residencial per al tractament de drogodependències i altres addiccions en habitatges de suport a la incorporació sociolaboral ascendeix a:  
  
Lot 1: 262.980,00 euros, 6 places.  
Lot 2: 306.760,00 euros, 7 places.  
  
Places habitatges de suport a la incorporació sociolaboral 13 places.  
Mòdul plaça/dia 30,00 € HSIS 6 places. (1 HSIS, 6 places. Dones)  
Mòdul plaça/dia 30,00 € HSIS 7 places. (1 HSIS, 7 places. Homes)  
  
Quart. La contracció i la comptabilització de la despesa van ser efectuades el 13 de gener de 2023 amb càrrec a les aplicacions pressupostàries que figuren en l'apartat sisé de l'annex I de la convocatòria de l'acció concertada per a la prestació del servei de caràcter sanitari dels programes de tractament de drogodependències i altres addiccions en habitatges de suport a la incorporació sociolaboral, publicada en el DOGV número 9510, de 12 de gener de 2023.  
Cinqué. El termini de presentació de sol·licituds va finalitzar el 2 de febrer de 2023, i s'han presentat dos entitats de dret privat sense ànim de lucre als dos lots.  
- L'Associació PATIM al lot 1 de Castelló.  
- La Fundació AEPA al lot 2 d'Alacant.  
Sisé. En data 8 de març de 2023 es va constituir la comissió tècnica de valoració, que va acordar dictar unes instruccions sobre el funcionament de la comissió tècnica, la revisió de les sol·licituds presentades i sol·licitar l'esmena de determinats requisits. Així mateix, es va acordar sol·licitar l'ampliació del termini per a resoldre.  
En data 22 de març de 2023 es va reunir la comissió tècnica de valoració novament i va revisar les sol·licituds esmenades i va avaluar les sol·licituds presentades per l'Associació PATIM (Associació per a la Prevenció, Assessorament, Tractament i Investigació en Temes de Marginació i Drogues) al lot 1 de Castelló i la Fundació AEPA al lot 2 d'Alacant.  
En data 31 de març de 2023 es procedeix a emetre informe per la comissió tècnica sobre el compliment dels requisits i la idoneïtat de les entitats sense ànim de lucre sol·licitants de l'acció concertada, estudiant el contingut de tota la documentació aportada per cadascuna de les entitats i confirmant-se que totes compleixen amb els requisits i són idònies per a prestar el servei en el recurs al qual han concorregut.  
  
Seté. En data 3 de maig de 2023 la Sotssecretaria de la Conselleria de Sanitat Universal i Salut Pública dicta una proposta d'acord d'acció concertada, que va ser notificada a les interessades, amb la concessió d'un termini de deu dies per a formular al·legacions.  
Huité. En data 16 de maig de 2023 són requerides perquè presenten, en el termini de deu dies, la documentació prèvia a la signatura de l'acord, tràmit que es dona per acomplit.  
  
Clàusules de l'acord d'acció concertada  
  
Primera. Àmbit o cobertura territorial del centre o prestació concertada  
Aquest acord d'acció concertada té com a objecte la prestació sanitària del Programa de tractament de drogodependències i altres addiccions en habitatges de suport a la incorporació laboral.  
  
L'acció concertada es realitzarà amb mitjans aliens a la xarxa pròpia del sistema públic sanitari de la Comunitat Valenciana, amb la completa prestació del servei per a poder atendre adequadament persones drogodependents o amb altres addiccions, assegurant la realització de programes i serveis terapèutics i la continuïtat en l'atenció de les persones usuàries que són derivades des de les unitats de conductes addictives i unitats d'alcohologia (UCA, UA).  
L'àmbit d'aplicació és la província de Castelló i la població objecte de la prestació són dones residents a la Comunitat Valenciana amb problemes de drogodependències o amb altres trastorns addictius, que requereixen intervenció en un programa residencial allunyat del seu medi social i familiar per un temps determinat a partir del compliment d'objectius terapèutics.  
  
Segona. Sistema i requisits per a l'accés  
La derivació de les persones la farà efectiva, sempre en coordinació amb la Direcció General de Salut Pública i Addiccions, a través del Sistema d'Informació per a la Gestió en Drogodependències, SIGED, la unitat de conductes addictives de referència de cada persona.  
  
Els centres concertats hauran d'emetre un informe de l'inici i del final del tractament de cada persona atesa, així com de qualsevol incidència rellevant, utilitzant el programa SIGED.  
L'ingrés o accés, en el centre, requerirà:  
- Consentiment de la persona usuària o de qui exercisca la pàtria potestat, informat per escrit sobre el programa terapèutic o d'intervenció al qual se sotmetrà.  
- Informació i consentiment sobre el Reglament de règim interior.  
  
El registre de residents es portarà a través del sistema informàtic SIGED, en què s'han d'emplenar sistemàticament cadascuna de les dades que el programa requerisca: ingressos, altes i motius d'aquestes.  
S'obrirà un expedient individual a cada persona, en el qual constaran les següents dades:  
- Dades d'identificació.  
- Dades dels familiars, tutor o representant legal.  
- Centre que realitza la derivació, si és el cas, el nom del terapeuta responsable i número de telèfon per al cas de ser necessària la seua localització.  
- Data i motius de l'ingrés.  
- Còpia dels consentiments informats: Programa terapèutic i reglament de règim interior.  
- Història de la persona usuària:  
Situació en el moment de l'ingrés.  
Descripció de l'evolució fins a l'alta.  
Informe de les intervencions realitzades.  
Informe d'alta i tipologia, segons siga procedent.  
  
Tercera. Garantia dels drets reconeguts a les persones destinatàries del servei i sistema d'informació sobre drets i deures que les assisteixen  
  
La Conselleria de Sanitat Universal i Salut Pública durà a terme de manera periòdica l'avaluació de l'execució del present acord d'acció concertada a través de la comissió de seguiment, exercint un seguiment periòdic del seu funcionament i programes, realitzant totes les inspeccions que estime pertinents per a comprovar la gestió realitzada i el grau d'execució de les intervencions terapèutiques programades, havent de ser consultada prèviament, i havent de donar la seua conformitat formal en qualsevol proposta de modificació de l'organització del servei, processos i/o programes terapèutics dels centres.  
Els centres i serveis objecte d'aquesta acció concertada estaran sotmesos a les actuacions de control i inspecció que es duguen a terme des de la Conselleria de Sanitat Universal i Salut Pública per a assegurar el seu correcte compliment.  
  
Quarta. Contingut dels serveis i delimitació de les prestacions que constitueixen l'objecte de l'acció concertada  
Els habitatges de suport a la incorporació sociolaboral (HSIS) són recursos residencials de supervisió mitjana on es realitza una intervenció socioeducativa dirigida a donar suport al tractament en la fase de reintegració social i laboral.  
La direcció dels recursos estarà en tot moment coordinada amb el Servei de Prevenció i Atenció de les Addiccions de la Direcció General de Salut Pública i Addiccions. L'equip terapèutic estarà coordinat amb la unitat de conductes addictives o unitat d'alcohologia derivadora i informarà regularment a aquesta de l'evolució terapèutica, així com sobre qualsevol alteració física o mental que presenten les persones usuàries perquè reben el tractament pertinent.  
El Programa de tractament de drogodependències i altres addiccions en habitatges de suport a la incorporació sociolaboral es subdivideix en dues parts:  
D'una banda, el programa d'incorporació sociolaboral atendrà les següents demandes d'atenció:  
- Psicosocial: habilitats socials i resolució de conflictes des de la convivència diària, orientació en la mediació de conflictes, suport emocional, aprenentatge sobre l'estructuració de l'oci i temps lliure i gaudi fora d'ambients de consum de drogues, seguiment familiar. S'aplicaran elements de cribratge de violència de gènere i maltractaments.  
- Educativa: inici i consolidació de l'abstinència (control extern: elevat grau de supervisió per part de professionals), recuperació de la normalització dels estils de vida (horaris, normes, límits i responsabilitats, imatge, argot), acostament a recursos educatius (alfabetització, graduat, etc.) i formatius (ampliació de la qualificació professional).  
  
- Atenció individual  
- Informació i acolliment  
- Informació diagnòstica: pla d'intervenció  
- Intervenció individual: psicoteràpia, entrevista motivacional i teràpia cognitivoconductual.  
- Intervenció educativa.  
- Intervenció grupal:  
- Habilitats cognitives, educació en salut, educació en valors, resolució de conflictes.  
- Tallers ocupacionals.  
- Gestió comportamental i emocional.  
- Prevenció de recaigudes.  
- Intervenció familiar:  
- Informar i formar per al «suport familiar» en el programa de rehabilitació.  
- Programar i implementar els grups terapèutics de suport familiar.  
  
D'una altra banda, Programa de promoció de la salut i autocures, en habitatge de suport a la incorporació sociolaboral, que atendrà les següents demandes d'atenció:  
- Adquisició de conductes d'autocures i salut.  
- Formació en conductes preventives de les addiccions.  
  
Cinquena. Personal i mitjans materials aplicats a la prestació del servei  
Els recursos humans i recursos materials a la disposició de la prestació del servei d'aquesta acció concertada i els recursos materials han de ser els que figuren en l'annex II, condicions tecnicoadministratives per a l'acord d'acció concertada per a la prestació del servei de caràcter sanitari dels programes de tractament de drogodependència i altres addiccions en habitatges de suport a la incorporació sociolaboral.  
  
Per a poder realitzar la prestació de serveis concertats, es requerirà el següent personal:  
  
 Personal HSIT 6 PLACES Jornada  
1 Integrador/a social - Psicòleg/òloga - Treballador/a social Educador/a social 18.75 hores setmanals (mitja jornada)  
1 Integrador/a social - Psicòleg/òloga - Treballador/a social Educador/a social 18.75 hores setmanals (mitja jornada)  
1 Monitor/a 18.75 hores setmanals (mitja jornada)  
  
  
Els HSIT hauran de disposar d'espais d'acord amb el nombre de persones usuàries, amb equipament i serveis necessaris per a l'allotjament, manutenció, higiene personal i suport social de les persones que els habiten.  
Podran disposar d'habitacions per a persones amb discapacitat, en aquest cas aquestes tindran un sistema de telefonada a l'habitació del monitor/a o educador/a nocturn.  
Els centres disposaran, almenys, d'un telèfon públic a la disposició de les persones usuàries, l'ús del qual estarà regulat pel reglament de règim interior.  
Així mateix hauran de:  
a) Disposar de 6 llits en el lot 1.  
b) Disposar d'espai físic i equipament adequats al nombre de persones usuàries que atenguen simultàniament.  
c) Tindre habilitades zones per a atenció especialitzada tant individual com grupal.  
d) Complir les condicions higienicosanitàries, de seguretat i prevenció de riscos laborals que determine la legislació aplicable.  
En relació amb l'equipament, el centre haurà de disposar de tot el mobiliari, els electrodomèstics i serveis necessaris per al seu correcte funcionament.  
En relació a l'equipament informàtic, l'entitat concertada posarà en les seues instal·lacions els requisits necessaris per al correcte funcionament del sistema d'informació segons els criteris informàtics de la Conselleria de Sanitat Universal i Salut Pública.  
El manteniment i reparació de qualsevol avaria serà a càrrec de l'entitat.  
Vestuari, higiene personal i productes de bany.  
La persona usuària aportarà la roba i el calçat i els reposarà a càrrec seu.  
Es garantirà per part de l'entitat els útils bàsics d'higiene i neteja personal i diari de tots els residents, com són els sabons, xampú, etc.  
  
Roba de llit i taula.  
El servei inclou per a tots les persones usuàries la utilització de la roba de llit, taula i lavabo amb què estiga dotat l'habitatge de suport a la incorporació sociolaboral, que serà a càrrec de l'entitat. L'entitat no podrà sol·licitar depòsit econòmic a pacients per aquests conceptes.  
  
  
Sisena. Determinació de la possibilitat i límits a la contractació o cessió dels serveis concertats  
En el present acord d'acció concertada no s'estableix la col·laboració amb tercers sobre serveis objecte d'aquesta acció concertada.  
  
Setena. Pressupost, tarifes i sistema de pagament en contraprestació pels serveis concertats  
El pressupost total establit per als quatre anys del període de vigència de l'acció concertada per a la prestació del servei d'atenció residencial per al tractament de drogodependències i altres addiccions ascendeix a 262.980,00 euros per al lot 1 (6 places), amb un cost plaça/dia de 30 euros.  
La distribució del pressupost per anualitats i per aplicacions pressupostàries és la següent:  
Huitena. Procediment, si cal, de facturació i documentació que ha d'aportar-se per a l'abonament dels serveis concertats  
La manera i forma de facturar serà la que establisca la Conselleria de Sanitat Universal i Salut Pública a cada moment.  
El pagament de les prestacions s'efectuarà amb posterioritat a la realització d'aquestes, amb una periodicitat mensual, amb la presentació prèvia de la factura o del document equivalent. El procediment de presentació de la facturació i les característiques d'aquests s'adaptaran en cada moment a les indicacions de l'Administració.  
L'entitat ha d'emetre una factura del mes a la qual fa referència l'activitat pels serveis prestats en aquest mes. Quant al termini d'expedició d'aquesta, s'ha de fer d'acord amb el que s'estableix en article 11 del Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
Amb el sistema d'informació SIGED, la Direcció General de Salut Pública i Addiccions avaluarà l'activitat realitzada per l'entitat concertada i validarà i tramitarà la factura per a fer-ne l'abonament.  
  
  
Novena. Sistemes d'informació i avaluació de l'acord  
L'acció concertada estarà sotmesa a les actuacions de control i inspecció que duga a terme l'Administració per a assegurar el compliment correcte dels acords d'acció concertada subscrits.  
La Direcció General de Salut Pública i Addiccions verificarà l'avaluació de l'acord.  
  
Desena. Duració de l'acord d'acció concertada i causes de resolució d'aquest  
L'acord d'acció concertada que se subscriga tindrà una duració inicial de quatre anys des de la data de formalització. Podrà prorrogar-se de manera successiva, anual i de mutu acord, fins a una duració màxima de 10 anys, incloses les pròrrogues.  
Són causes de resolució dels acords d'acció concertada les següents:  
  
a) L'acord mutu de les parts, manifestat amb una antelació de tres mesos per a garantir la continuïtat del servei.  
b) L'incompliment greu de les obligacions derivades de l'acord d'acció concertada per part de l'Administració o de qui siga titular del servei, amb un requeriment previ per a exigir el compliment de les obligacions derivades d'aquest.  
c) El venciment del termini de duració de l'acord d'acció concertada, llevat que se n'acorde la pròrroga o renovació.  
d) L'extinció de la persona jurídica a la qual corresponga la titularitat.  
e) La revocació de l'acreditació, homologació o autorització administrativa de l'entitat concertada o dels serveis de l'acció concertada.  
  
f) El cessament voluntari, degudament autoritzat, de l'entitat concertada en la prestació del servei.  
g) La inviabilitat econòmica de la persona titular de l'acord d'acció concertada, constatada pels informes d'auditoria que se sol·liciten.  
  
h) La negació per a atendre pacients derivats per l'Administració o la prestació de serveis concertats no autoritzats per aquesta.  
i) La sol·licitud d'abonament a persones receptores dels serveis o prestacions complementàries quan no hagen sigut autoritzades per l'Administració.  
j) La infracció de les limitacions a la contractació o cessió de serveis concertats.  
Una vegada declarada l'extinció de l'acord d'acció concertada per part de l'Administració concertant s'adoptaran les mesures necessàries per a garantir la continuïtat de la prestació del servei de què es tracte.  
  
  
Onzena. Règim de penalitats per incompliment  
L'incompliment de les obligacions comportarà la imposició a l'entitat concertada de les penalitats establides en aquest apartat, sense perjudici de l'obligació de rescabalament dels danys i perjudicis que s'hagueren ocasionat.  
El règim de penalitats s'aplicarà per la Conselleria de Sanitat Universal i Salut Pública independentment que els fets que donen lloc a l'incompliment puguen ser causa de resolució de l'acord d'acció concertada i amb independència, així mateix, dels mecanismes de deduccions previstos.  
Per als supòsits d'incompliment d'obligacions per part de l'entitat s'estableix un sistema taxat de penalitzacions recollit en l'annex II, que contempla la tipificació de les causes d'incompliment, la seua graduació en lleus, greus i molt greus, les penalitzacions corresponents i el procediment de tramitació.  
El procediment per a la imposició de penalitats serà l'establit en l'annex II així com en el títol IV de la Llei 39/2015, d'1 d'octubre, del procediment administratiu comú de les administracions públiques. L'expedient quedarà resolt en el termini màxim de tres mesos des de la incoació.  
Les resolucions adoptades en aplicació d'aquest règim d'incompliments i imposició de penalitats seran immediatament executives, sense perjudici del que s'estableix en l'article 117 de la Llei 39/2015, d'1 d'octubre, del procediment administratiu comú de les administracions públiques.  
L'execució de les resolucions es durà a terme mitjançant la minoració de la liquidació del mes següent al qual s'haja dictat la resolució en la quantia que s'hi determine, en funció de la gravetat de l'incompliment, segons el que s'estableix en aquest document de condicions tècniques i administratives.  
  
Dotzena. Revisió de les condicions econòmiques  
Durant la vigència de l'acord, per augment o disminució de la demanda a causa de raons assistencials, es podrà requerir de les entitats concertades una reordenació o un reajustament a l'alça o a la baixa dels recursos disponibles en cadascuna de les províncies, d'acord amb les condicions previstes en el present acord sense que això supose una modificació de l'acord.  
Tretzena. Determinació de la composició i funcions de la comissió de seguiment de l'acord d'acció concertada  
La Conselleria de Sanitat Universal i Salut Pública avaluarà l'execució de l'acord d'acció concertada per a prestació del Programa de tractament de drogodependències i altres addiccions en habitatges de suport a la incorporació sociolaboral al tractament a través de la comissió de seguiment de l'acord.  
1. Composició de la comissió de seguiment  
La Comissió estarà composta per:  
- Presidència: la persona titular de la direcció general amb competències en matèria de drogodependències i altres trastorns addictius; suplent: la persona titular de la subdirecció general amb competències en matèria de drogodependències i altres trastorns addictius.  
- Secretari/ària: tècnic/a amb competències en matèria de drogodependències i altres trastorns addictius.  
- Vocals: La persona responsable del servei amb competències en matèria de drogodependències i altres trastorns addictius i un tècnic/a del servei amb competències en matèria de drogodependències i altres trastorns addictius.  
A les reunions d'aquesta comissió podran assistir dos representants de l'entitat concertada que, en tot cas, hauran de ser prèviament convocats i la seua participació serà amb veu però sense vot.  
2. Funcions de la comissió de seguiment.  
Seran funcions de la comissió de seguiment les següents:  
- Revisar que el Programa de tractament de drogodependències i altres addiccions en habitatges de suport a la incorporació sociolaboral s'ajuste als acords establits en l'acció concertada.  
- Realitzar el seguiment sobre el compliment de les clàusules de l'acord d'acció concertada.  
- Analitzar suggeriments, queixes o agraïments i proposar millores en els sistemes de gestió i control de l'activitat.  
- Establir els controls de qualitat addicionals que es consideren necessaris amb la finalitat de garantir l'adequada prestació sanitària i qualitat assistencial.  
- Proposar la imposició de penalitats.  
- Totes les funcions addicionals que determine la Conselleria de Sanitat Universal i Salut Pública.  
La Comissió es reunirà, com a mínim, una vegada a l'any i es regirà per al funcionament, pel que es disposa en els articles 15 i següents de la Llei 40/2015, d'1 d'octubre, de règim jurídic del sector públic.  
  
  
Catorzena. Altres condicions que es deriven de la legislació vigent  
  
1. Confidencialitat de la informació  
Les entitats hauran de respectar el caràcter confidencial d'aquella informació a la qual tinguen accés durant l'execució de l'acord que per la seua naturalesa haja de ser tractada com a tal. Aquest deure es mantindrà durant un termini de cinc anys i indefinidament en el cas que es tracte d'informació clínica o mèdica dels pacients. D'altra banda, les entitats podran assenyalar en la seua oferta aquells aspectes que consideren confidencials.  
Tots els resultats derivats de l'aplicació d'aquest acord seran de caràcter estrictament confidencial entre les entitats concertades i la Conselleria de Sanitat Universal i Salut Pública, per la qual cosa les persones relacionades amb aquestes hauran de garantir aquest principi de confidencialitat. En tot cas, caldrà ajustar-se al que es disposa en la legislació vigent sobre protecció de dades.  
2. Obligació de subscripció d'assegurances de responsabilitat civil  
Les entitats hauran d'acreditar amb antelació a la formalització de l'acord haver constituït una assegurança de responsabilitat civil que garantisca la cobertura dels danys ocasionats tant a tercers com a les mateixes institucions sanitàries o al seu personal per la gestió.  
L'àmbit temporal de la pòlissa haurà d'abastar tots els fets produïts durant la vigència de l'acord, encara que la reclamació es realitze amb posterioritat. El període de descobriment tindrà una duració mínima d'un any a comptar des de la finalització de l'acord, incloses les pròrrogues.  
  
  
  
Quinzena. Conformitat al document de condicions tècnic administratives  
L'Associació per a la Prevenció, Assessorament, Tractament i Investigació en Temes de Marginació i Drogues (PATIM) haurà de prestar la seua conformitat a la convocatòria de l'acció concertada per a la prestació del servei de caràcter sanitari dels programes de tractament de drogodependència i altres addiccions en habitatges de suport a la incorporació sociolaboral i al document de condicions tècniques i administratives que regeixen per a aquest acord, signant-ne un exemplar, que s'uneix al present document, i incorporar els recursos humans, materials i tècnics proposats en la documentació de la seua sol·licitud.  
  
  
Setzena. Entrada en vigor  
El present acord entra en vigor e dia 1 de juliol de 2023, sense perjudici de la seua posterior publicació en el Diari Oficial de la Generalitat Valenciana.  
  
Dessetena. Qüestions litigioses  
Aquelles qüestions litigioses que puguen derivar-se del present acord d'acció concertada celebrat seran resoltes per l'òrgan que va autoritzar l'acord d'acció concertada, sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
Per a la deguda constància de tot allò que s'ha convingut, se signa aquest document a València el 26 de juny de 2023.  
  
El conseller de Sanitat Universal i Salut Pública,  
Miguel Mínguez Pérez  
  
El representant legal de l'Associació per a la Prevenció, Assessorament, Tractament i Investigació en Temes de Marginació i Drogues (PATIM),  
Francisco López Segarra